Surinkiškiai

Surinkiškiai – kaimas Šilutės rajono savivaldybėje, 6,5 km į pietus nuo Švėkšnos, prie kelio Švėkšna – Žemaičių Naumiestis; teka upelis Šiūšis. Ribojasi su Tvaskučių, Šilininkų, Paičių ir Šilų kaimais.

Istorija 

1820 m., padalijus Švėkšnos dvaro valdą, Surinkiškių kaimas atiteko Vilkėno dvarui. 1880–1882 m., dvarui vykdant savo žemių atribavimą, Surinkiškių kaimo gyventojai įvairiais būdais trukdė matininkui tuos darbus vykdyti.

Iki žemės reformos Surinkiškiai dar buvo vadinamas „trobelninkų“ kaimu (daugelis ūkininkų turėjo tik po 1-4 ha žemės). Žemės reformos metu (XX a. 4–ajame dešimtmetyje), keliant Surinkiškių kaimo ūkininkus į vienkiemius, kiekvienam buvo pridėta po 10 ha (nebelikus Surinkiškių kaime žemės, dalis ūkininkų buvo iškelti į naujakurių Šilų kaimą).

1923 m. Surinkiškių kaime buvo 8 ūkiai, 32 gyventojai, 1997 m. – 13 ūkių, 33 gyventojai.

Gyventojai

Žymūs žmonės 
 Petras Čeliauskas (g. 1929), pedagogas, kraštotyrininkas, esperantininkas.

Šaltiniai 

Šilutės rajono savivaldybės gyvenvietės